Wɔde ma dwom kyerɛfo. Yehowa akoa Dawid dwom; ɛda a Yehowa gyee no fii Saul ne n’atamfo nyinaa nsam no, saa da no na ɔkaa dwom yi mu nsɛm kyerɛɛ Yehowa. Ɔkae sɛ:+18 O Yehowa, wone m’ahoɔden,+ na medɔ wo.2 Yehowa ne me botan, m’abannennen, ne me Gyefo.+Me Nyankopɔn yɛ me botan.+ Ɔno ne me guankɔbea,Me kyɛm ne me nkwagye* abɛn,* me hintabea.*+3 Yehowa fata ayeyi paa, na ɔno na misu frɛ no;Obegye me afi m’atamfo nsam.+4 Owu nhama bɛkyekyeree me;+Ahuhufo a wɔte sɛ nsuyiri hunahunaa me.+5 Ɔdamoa* nhama twaa me ho hyiae;Owu sum afiri wɔ m’anim.+6 Misu frɛɛ Yehowa wɔ m’ahohia mu;Misu frɛɛ me Nyankopɔn daa.Ɔtee me nne wɔ n’asɔrefi hɔ,+Na me sufrɛ no duu n’asom.+7 Ɛnna asaase hinhimii, na ɛwosowee;+Mmepɔw fapem wosowee,Na n’abufuw nti, ɛwosowee biribiri.+8 Wusiw fi ne hwene mu pueiNa ogya a ɛhyew ade fi n’anom bae;+Nnyansramma fi ne mu dɛwee.9 Ɔmaa ɔsoro kuntunii, na osianee.+Ná omununkum kusuu wɔ ne nan ase.+10 Ɔtenaa kerubim so tu bae.+Ɔtenaa ɔbɔfo ntaban* so tow hoo baa fam.+11 Afei ɔde esum twaa ne ho hyiae;+Ɔde osu a amuna tumm ne omununkum kusuu+Kataa no so te sɛ apata.12 Hann a efi n’anim nti,Asukɔtweaa ne nnyansramma fi omununkum mu bae.13 Ɛnna Yehowa fi ɔsoro boboom;+Ɔsorosoroni no maa ne nne so,+Na asukɔtweaa ne nnyansramma nso bae.14 Ɔtotow n’agyan, na ɛbɔɔ wɔn hwetee;+Ɔmaa n’anyinam pae guu wɔn so, na wɔn ani so tan wɔn.+15 Nsu ase daa adi;+O Yehowa, asaase fapem yii ne ho adi,W’animka ne wo hwene mu home* nti.+16 Ɔteɛɛ ne nsa fii soro;Osoo me mu yii me fii nsu a emu dɔ mu.+17 Ogyee me fii me tamfo hoɔdenfo nsam,+Wɔn a wokyi me na wɔn ho yɛ den sen me no.+18 Wɔbɛtoaa me m’amanehunu da,+Nanso Yehowa twitwa gyee me.19 Ɔde me kɔɔ baabi a bɔne biara renka me;*Ɔpɛ m’asɛm nti, ogyee me.+20 Me trenee nti, Yehowa tua me ka;+Me ho a enni asɛm* nti, ɔma me akatua.+21 Mafa Yehowa akwan so,Na minnyaw me Nyankopɔn nkɔyɛɛ bɔne.22 N’atemmusɛm nyinaa wɔ m’anim;N’ahyɛde nso, meremmu no animtiaa.23 Meremma asɛm mma me ho wɔ n’anim,+Na mɛtwe me ho afi bɔne ho.+24 Me trenee ne me ho a enni asɛm nti,+Ma Yehowa mma me akatua.+25 Nea ɔyɛ ɔnokwafo no, wo nso wubedi no nokware;+Ɔbarima a ne ho nni asɛm no, wobɛma wahu sɛ wo ho nni asɛm;+26 Nea ɔyɛ kronkron no, wo nso wobɛyɛ kronkron ama no,+Na nea ɔyɛ ɔdaadaafo no, wobɛkyerɛ no sɛ w’ani atew kyɛn no.+27 Wutwitwa gye mmɔborɔwafo;+Na ahantanfo* de, wobrɛ wɔn ase.+28 O Yehowa, wo na woma me kanea hyerɛn;Me Nyankopɔn, wo na woma esum dan hann ma me.+29 Woboa me ma metow hyɛ akorɔmfo werɛmfo dɔm so;+Onyankopɔn tumi nti, mitumi foro ɔfasu.+30 Nokware Nyankopɔn no kwan di mu;+Yehowa asɛm nso, wɔasɔn so.+Ɔyɛ ɔkyɛm ma wɔn a wɔde no ayɛ wɔn guankɔbea nyinaa.+31 Hena na ɔyɛ Onyankopɔn ka Yehowa ho?+Na hena na ɔyɛ ɔbotan ka yɛn Nyankopɔn ho?+32 Nokware Nyankopɔn no na ɔde ahoɔden kata me ho,+Na ɔbɛma me kwan adi mu.+33 Ɔma me nan yɛ sɛ ɔwansan de,Na ɔma migyina sorosoro.+34 Ɔkyerɛ me nsa akodi;Me basa tumi kuntun kɔbere agyan mu.35 Wode wo nkwagye kyɛm ma me,+Wo nsa nifa na ekura me mu,*Na w’ahobrɛase ma meyɛ kɛse.+36 Wotrɛw m’anammɔn kwan mu;Me nan* renwatiriw.+37 Metiw m’atamfo akɔto wɔn;Merensan kosi sɛ mɛtɔre wɔn ase.38 Mebubu wɔn na wɔrentumi nsɔre bio;+Wɔbɛhwe ase me nan ase.39 Wobɛma me ahoɔden a mede bedi ako;Wobɛma m’atamfo ahwe ase me nan ase.+40 Wobɛma m’atamfo adan wɔn ho aguan,*Na wɔn a wokyi me no, mɛsɛe wɔn.*+41 Wosu hwehwɛ mmoa, nanso ogyefo biara nni hɔ;Wosu frɛ Yehowa mpo, nanso ommua wɔn.42 Mɛyam wɔn muhumuhu sɛ mfuturu a ɛnam mframa mu;Mɛtow wɔn agu sɛ abɔnten so atɛkyɛ.43 Ɔman a wɔkasa tia me no, wubegye me afi wɔn nsam.+Wobɛma madi amanaman so.+Ɔman a minnim wɔn no, wɔn na wɔbɛsom me.+44 Atesɛm kɛkɛ bɛma wɔayɛ aso ama me;Ahɔho bɛbrɛ wɔn ho ase ama me.+45 Ahɔho bɛpa abaw;*Wɔde ahopopo befi wɔn hintabea apue.46 Yehowa te ase! Ayeyi nka me Botan no!+Me nkwagye Nyankopɔn no, ma yɛnkamfo no.+47 Nokware Nyankopɔn no na otua m’atamfo so ka ma me;+Ɔka aman gu me nan ase.48 Ogye me fi m’atamfo a wɔn bo afuw nsam;Woma me so, na wɔn a wɔtow hyɛ me so no annya me;+Wugye me fi owudifo nsam.49 O Yehowa, ɛno nti, mɛkamfo wo wɔ amanaman mu,+Na mɛto ayeyi nnwom* ama wo din.+50 Nkwagye nnwuma akɛse na ɔyɛ* ma ne hene,+Ɔda ɔdɔ a enni huammɔ adi kyerɛ nea wasra no no,+Dawid ne n’aseni* daa.+
twi_Latn